Դավիթ Բալասանյան

**Դավիթ Գագիկի Բալասանյան** (), հայ կոմպոզիտոր և դաշնակահար, Հայաստանի կոմպոզիտորների միության անդամ է 2006 թվականից։

## Կենսագրություն
Դավիթ Բալասանյանը ծնվել է 1983 թվականի հոկտեմբերի 10-ին Երևան քաղաքում։ 1991-1998 թվականներին սովորել է Երևանի «Մխիթար Սեբաստացի» կրթահամալիրի երաժշտական դպրոցի դաշնամուրային բաժնում, որից հետո ուսումը շարունակել է Երևանի Ռոմանոս Մելիքյանի անվան պետական երաժշտական ուսումնարանի դաշնամուրային բաժնում։ 2000 թվականին Դավիթ Բալասանյանն ընդունվել է Երևանի Կոմիտասի անվան պետական կոնսերվատորիայի ստեղծագործական բաժինը և այն ավարտել 2005 թվականին՝ Աշոտ Զոհրաբյանի ղեկավարությամբ։ 2008 թվականին ավարտել է նույն կոնսերվատորիայի ասպիրանտուրան։

### Աշխատանքային գործունեություն
1991-2007 թվականներին Դավիթ Բալասանյանը երգել է «Վարդանանք», «Հայաստանի կամերային ձայներ» և «Հովեր» երգչախմբերում։ Որպես դաշնակահար 2002 թվականին աշխատել է «Կենտրոն» հեռուստատեսությունում։ 2002-2009 թվականներին եղել է Հայաստանի կոմպոզիտորների միության փառատոների կազմակերպիչ, օգնական, որից հետո՝ մինչև 2013 թվականը, որպես ասիստենտ աշխատել է Երևանի Կոմիտասի անվան պետական կոնսերվատորիայի ստեղծագործական ամբիոնում։ 2018 թվականին Տուլայում որպես ՀՀ պաշտոնական պատվիրակության անդամ մասնակցել է ԱՊՀ անդամ երկրների երիտասարդական մշակութային համաժողովին։

2006 թվականից Դավիթ Բալասանյանը հանդիսանում է Կոմպոզիտորների միության, իսկ 2017-2022 թթ. վարչության անդամ։ 2023-2025 թվականներին աշխատել է Ջրվեժի մանկական երաժշտական դպրոցում որպես դաշնամուրի ուսուցիչ և նվագակցող։ 

### Ստեղծագործական գործունեություն
Դավիթ Բալասանյանը նվագախմբային, կամերային, դաշնամուրային, երգչախմբային և վոկալ ստեղծագործությունների հեղինակ է, նրա ստեղծագործությունները կատարվել են Հայաստանում, Գերմանիայում, Իտալիայում, Ռուսաստանում, Վրաստանում, Բրազիլիայում, Լիբանանում, ԱՄՆ-ում, Կանադայում, Հունաստանում, Բելգիայում, Իսրայելում։ Կոմպոզիտորի որոշ ստեղծագործություններ հրատարակվել են շվեյցարական «Sordino» և ճապոնական «Da Vinci» երաժշտական հրատարակչությունների կողմից։

2006 թվականին Դավիթ Բալասանյանը  մասնակցել է Վիեննայում տեղի ունեցած Եվրոպայի կոմպոզիտորների կոնգրեսին և ներկայացրել Հայաստանը։

2014 թվականին կոմպոզիտորի «The Pillow Tagh» («The Pillow Song») ստեղծագործությունը, որը գրվել է «Օքտոպլուս» անսամբլի պատվերով, հնչել է Հաննովեր քաղաքում։

Դավիթ Բալասանյանը համերգներով հանդես է գալիս իր հեղինակային դաշնամուրային ազատ իմպրովիզացիաներով, հինգ երաժշտական ալբոմների հեղինակ է (Urban Collage, Novelette, Wandering, Personal Landscapes, Recalling), դասավանդում է կոմպոզիցիա, դաշնամուր և սոլֆեջիո, ունի դափնեկիր աշակերտներ, մի շարք երաժշտագիտական հոդվածների հեղինակ է։

### Պարգևներ և մրցանակներ
2003 թվականին Երևանում տեղի ունեցած բրիտանացի կոմպոզիտոր Բենջամեն Բրիտտենի 90-ամյա հոբելյանին նվիրված մրցույթում Դավիթ Բալասանյանը «Կոմպոզիցիա» փայտյա-փողային կվինտետի համար արժանացել է 2-րդ մրցանակի։ Երիտասարդ կոմպոզիտորների «Նարեկացի» մրցանակաբաշխության «Ժամանակակակից դասական երաժշտություն» անվանակարգում «Postlude In Memoriam…» ստեղծագործության համար կոմպոզիտորն արժանացել է գլխավոր մրցանակի։  Դավիթ Բալասանյանի «Ծաղկե պարտեզը խավարում» տեղծագործությունը 2010 թվականին  Սիչուանի կոնսերվատորիայի 6-րդ ստեղծագործական մրցույթում արժանացել է 3-րդ մրցանակի։ Նարեկացի արվեստի միության և Հայաստանի կոմպոզիտորների միության կողմից Երևանում կազմակերպված ազատ իմպրովիզացիայի մրցույթում նա արժանացել է առաջին մրցանակի։ 2019 թվականին Մադրիդում «Tenth Piano Composition Competition Fidelio Online» մրցույթում Դավիթ Բալասանյանի «Swinging Bach» ստեղծագործությունը մրցույթի ջազային անվանակարգում արժանացել է երկրորդ, իսկ «Drops» ստեղծագործությունը ատոնալ ժամանակակից անվանակարգում՝ երրորդ մրցանակի։ Մեկ տարի անց Դավիթ Բալասանյանի «Mystery of uncertainty» ստեղծագործությունը Creative Armenia Self-Quarantine Challenge-ի շրջանակներում ճանաչվել է լավագույններից։ 2021 թվականին 12-րդ Twelve Piano Composition Competition Fidelio Online մրցույթի մինիմալիստական/էքսպերիմենտալ/նյու էյջ անվանակարգում արժանացել է առաջին մրցանակի (Իսպանիա, Մադրիդ)։ 2023 թվականին Մանսուրյանի անվան կոմպոզիտորների առաջին միջազգային մրցույթում 6 ֆինալիստներից մեկն է եղել։

### Ստեղծագործություններ
*Վարիացիաներ ժողովրդական թեմայով, (2000 թ․) 
*Վոկալ շար սոպրանոյի և դաշնամուրի համար, (խոսք` Դավիթ Բալասանյանի), (2000 թ․)
*Սոնատին ֆլեյտայի և դաշնամուրի համար, (2001 թ.)
*Վոկալ շար «Բնապատկերներ» սոպրանոյի և դաշնամուրի համար (խոսք՝ Վահագն Դավթյանի, Վահան Տերյանի և Հովհաննես Թումանյանի), (2001 թ.)
*«Սիրո Քարոզիչ» երկսեռ երգչախմբի համար, (խոսք` Վահան Տերյանի), (2001 թ.)
*Դուո ֆլեյտայի և ալտի համար, 2002 թ., նվիրվում է ֆլեյտահար Արամ Հովհաննիսյանին
*Լարային տրիո ջութակի, ալտի և թավջութակի համար, (2002-2003 թթ.)
*«Կոմպոզիցիա» փայտյա-փողային կվինտետի համար, (2002-2003 թթ.)
*«Postlude in memoriam… » («Հիշատակի պոստլյուդ») ջութակի և դաշնամուրի համար, Մարտին Հակոբյանի հիշատակին (2003-2004 թթ.)
*«Metamorphoses of a Ritual» («Րիտուալի մետամորֆոզները») սիմֆոնիկ նվագախմբի համար, (2005 թ.)
*«Flower Garden in the Dark» («Ծաղկե պարտեզը խավարում») ֆլեյտայի, կլառնետի, ջութակի, թավջութակի և դաշնամուրի համար, (2006 թ.)
*Մոնոլոգ-ֆանտազիա սոլո կլառնետի համար` նվիրված կլառնետահար Մարտին Ուլիխանյանին, (2006 թ.)
*Դաշնամուրային տրիո ջութակի, թավջութակի և դաշնամուրի համար, (2007-2008 թթ.)
*Արաբեսկ դաշնամուրի համար` նվիրված դաշնակահար Արթուր Ավանեսովին, 2012 թ.
*«The Pillow Tagh» («Բարձի տաղ») կլառնետի, ջութակի, ալտի և կոնտրաբասի համար։ Սստեղծագործությունը գրվել է «Օքտոպլուս» անսամբլի պատվերով (NDR *Radiophilharmonie), (2013 թ.)
*6 Միկրոլյուդ դաշնամուրի համար, առաջին տետր՝ նվիրված դաշնակահար Հայկ Մելիքյանին, (2015 թ.)
*«Monument» դաշնամուրի և ձայնագրության համար, նվիրվում է Կոմիտասին, (2015 թ.)
*«Tweet» սոլո ֆյելտայի համար, Տաթևիկ Բաղդասարյանի հիշատակին, (2016 թ.)
*6 Միկրոլյուդ դաշնամուրի համար, երկրորդ տետր, նվիրված դաշնակահարուհի Լուսինե Գրիգորյանին, (2016-2023 թ.)
*Երեք պիես ջութակի և տավիղի համար։ Ստեղծագործությունը գրվել է Sordino Ediziuns Musicalas շվեյցարական հրատարակչության պատվերով, (2021 թ.)
*«Պատրանք» սոպրանոյի և դաշնամուրի համար, (խոսք` Կոմիտասի), (2023 թ.)
*«Ես կիջնեմ լուսիններից» սոպրանոյի և դաշնամուրի համար, (խոսք` Անահիտ Ղազարյանի), (2023 թ.)
**Դաշնամուրային ազատ իմպրովիզացիաներ**

* Recalling (2014)
* Waiting in C (2014)
* Come (2014)
* Where are you from (2014)
* Tender (2014)
* Slowly (2014)
* Walking Alone (2014)
* The Musical Box (2014)
* Sentiment I (2014)
* Sentiment II  (2014)
* Naivety (2015)
* Heading for Change (2015)
* Sunrise Raga (2015)
* Lullaby (2015)
* Wandering (2015)
* The Way to Calvary (2015)
* A Bird (2015)
* Drift Meditation (2015)
* Totem Dance (2015)
* Tribute to Victims of Hiroshima (2015)
* Harbor Poem (2015)
* Subito (2015)
* Prelude to Tango (2015)
* Song of Yearning (2015)
* Morning Fog Lifting (2015)
* Swinging Bach (2015)
* Drops (2015)
* The End as a Beginning (2015)
* Monodic Improvisation (2015)
* Dark Strings (2016)
* Triptich: Dream, A tale, Voyage (2016)
* Hymn to Love (2016)
* Tenderness I for Ani Arakelyan (2016) 
* Tenderness II for Ani Arakelyan (2016) 
* Intense Pressure (2016)
* Invasion (2016)
* Towards the Light (2016)
* October Leaves (2016)
* The Wind (2016)
* Pentagonal Clouds (2016)
* Sentiment III (2016)
* Dream Within a Dream (2016)
* Night Landscape (2016)
* Little Serenade (2017)
* On the Way Home (2017)
* Moonlight Song (2017)
* Raising (2017)
* Sway (2017)
* Ostinato (2017)
* Nocturne (2017)
* Elegy (2017)
* African Diary (2017)
* Cadenza (2017)
* Chromatic Mood (2017)
* Waltz (2017)
* Emotional Turbulence (2017)
* Falling Waves (2017)
* Fairy Tale (2017)
* Reverse (2017)
* Non-meeting (2018)
* Fanfare for John Cage (2018)
* Circle Dance (2018)
* Aphorism (2018)
* Night Train (2018)
* Funeral Procession (2018)
* Run, Run (2019)
* Couleur Du Siel (2019)
* Flow (2019)
* My Son was Born: Artsakh Second War (2020)
* Mystery of Uncertainty (2020)
* Escape Through the Fields (2020)
* Clocks and Bells (Summertime) (2017, 2020)
* Urban Collage (2020)
* Nightly (2020)
* Fable (2020)
* The Discreet Charming of Love (2020)
* Valvet Dreams (2020)
* Circular (2020)
* Modul (2020)
* Transpossed (2020)

* Menuet (2020)

* Squares with Concentric Circles (2020)
* Shorzha (2021)
* Monument (2021)
* Dark Rain (2021)
* October Leaves (2016, 2021)
* Breeze (2021)
* Prayer (2022)
* Tribute to Victims of Hiroshima (2015, 2022)
* Meditative Landscape (2022)
* Protective Colors (2022)
* Shadows (2023)
* Chime (2023)
* Prayer II (2024)

**Իմպրովիզացիաներ տարբեր երաժիշտների հետ**

* Contradictio (2014) (Վարդան Հարությունյանի հետ)
* Irreversibility (2016) (Լևոն Առաքելյանի հետ)
* Ghost City (2017) (Վարդան Հարությունյանի հետ)
* White Lines and Shining Points (2017) (Վարդան Հարությունյանի հետ)
* Tenebrae (2017) (Վարդան Հարությունյանի հետ)
* Surb (2017) (Վահրամ Սարգսյանի հետ)
* An Interrupted Flight (2017) (Վահրամ Սարգսյանի հետ)
* Words on Water (2017) (Վարդան Հարությունյանի հետ)
* Punarjanma (2018) (Վարդան Հարությունյանի հետ)
* Milky Way (2018) (Վարդան Հարությունյանի հետ)
* Sirius (2018) (Վարդան Հարությունյանի հետ)
* Hoy Nazan (2018) (Վահրամ Սարգսյանի հետ)
* Tsirani Tsar (2018) (Վահրամ Սարգսյանի հետ)
* Novelette (2018) (Վահրամ Սարգսյանի հետ)
* Indigenous (2018) (Վահրամ Սարգսյանի հետ)
* Saturn (2018) (Վարդան Հարությունյանի հետ)
* Enter to Unknown (2018) (Վարդան Հարությունյանի հետ)
* The Straight Story (2019) (Լևոն Առաքելյանի հետ)
* Storm Warning (2019) (Վարդան Հարությունյանի հետ)
* A Second Before Lost (2020) (Շողակաթ Վարդանյանի հետ)
* What If (2020) (Շողակաթ Վարդանյանի հետ)
* Intermezzo (2020) (Շողակաթ Վարդանյանի հետ)
* Sooth This Pain (2020) (Շողակաթ Վարդանյանի հետ)
* Moving Ice of My Heart (2022) (Շողակաթ Վարդանյանի հետ)
* Pastorale (2022) (Շողակաթ Վարդանյանի հետ) 

## Ծանոթագրություններ

## Արտաքին հղումներ
*Դավիթ Բալասանյանի ստեղծագործությունները soundcloud.com կայքում
*Դավիթ Բալասանյանի ստեղծագործությունները Յութուբում
*Դավիթ Բալասանյան՝ ժամանակակից կոմպոզիտորը արդի երաժշտության խնդիրների շուրջ
*Հարցազրույց կոմպոզիտոր, դաշնակահար Դավիթ Բալասանյանի հետ
*Զրույց կոմպոզիտոր, դաշնակահար Դավիթ Բալասանյանի հետ
*«Վերնատուն»․ «Մեր հասարակությունը բանալիներ ունի ընկալելու միայն պոպը և ռաբիզը»․ Դավիթ Բալասանյան
*Մշակույթ ԵՐԱԺՇՏՈՒԹՅԱՆ ՄԵՋ՝ ԻՆՉՊԵՍ ՍԱՐԴՈՍՏԱՅՆՈՒՄ
*Ի՞նչ է արտահայտում ժամանակակից երաժշտությունը. Դավիթ Բալասանյան
*Արևի հետքերով | Դավիթ Բալասանյան
*Դավիթ Բալասանյան 

Կատեգորիա:Հայ դաշնակահարներ
Կատեգորիա:Հայ կոմպոզիտորներ
Կատեգորիա:Հայաստանի կոմպոզիտորների և երաժշտագետների միության անդամներ
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ